फलौदी- उमस सम्मेलन के बैनर पोस्टर का विमोचन
उपभोक्ता मार्गदर्शन समिति उमस जोधपुर के गठन के 25 वर्ष पूर्ण होने पर 15 16 जनवरी को जोधपुर में दो दिवसीय राष्ट्रीय सम्मेलन का आयोजन किया जाएगा। सम्मेलन में उपभोक्ता संरक्षण सुदृढ़ीकरण विषय पर सत्र आयोजित होंगे। मंगलवार को फलौदी में उपभोक्ता मार्गदर्शन समिति फलौदी देहात के तत्वावधान में राष्ट्रीय सम्मेलन के बैनर पोस्टर का विमोचन किया गया। समिति उमस फलौदी देहात के अध्यक्ष एडवोकेट सिकंदर घोसी, उपाध्यक्ष अशाेक कुमार मेघवाल, उमस फलौदी देहात के संरक्षक मोहम्मद अली लोहार, अल्लादीन, उमस बाप के संयोजक मोहम्मद अली ननेऊ, एडवोकेट शिवलाल बरबड़, छात्र नेता मोडाराम मेघवाल, एडवोकेट गोरधन जयपाल, तिलोक चौहान, शिक्षक नेता तोलाराम पालीवाल आदि उपस्थित थे। सिकंदर घोसी ने बताया कि राष्ट्रीय सम्मेलन में उपभोक्ता संरक्षण कानून उपभोक्ता अधिकारों पर व्यापक चर्चा होगी। राष्ट्रीय सम्मेलन में बैंकिंग बीमा लोकपाल, राज्य उपभोक्ता आयोग के अध्यक्ष, उच्च न्यायालय के न्यायाधीश, अधिवक्ताओं सहित विभिन्न राज्यों के उपभोक्ता अधिकारों पर कार्यरत कार्यकर्ता भाग लेंगे। फलौदी बाप से 21 सदस्य प्रतिनिधि मंडल राष्ट्रीय सम्मेलन में भाग लेगा।
hne_Deva hin_Deva